open-index/open-wikipedia-markdown huggingface dataset:
Love’s Labour’s Won

***Love's Labour's Won*** on William Shakespearen kadonneeksi tulkittu näytelmä. Siitä on kaksi kirjallista mainintaa. Kyseessä voi olla myös vaihtoehtoinen nimi jollekin toiselle Shakespearen näytelmälle, kuten *[[Paljon melua tyhjästä]]* tai *[[Loppu hyvin, kaikki hyvin]]*. Tämä tulkinta on kadonnut näytelmä -tulkintaa suositumpi.

Francis Meres mainitsee teoksessaan "Palladis Tamia: Wit's Treasury" vuodelta 1598 kuusi Shakespearen komediaa, näiden joukossa "Loue labours wonne". Tämän näytelmän hän tiesi luultavasti vain toisen käden tiedon kautta, käsikirjoituksesta tai teatterista. Muut näytelmät kuudesta Meresin mainitsemasta komediasta oli julkaistu teoksen julkaisun aikaan syksyllä 1598. 

Toinen maininta löytyi vuonna 1953 paperiarkilta, johon oli kirjoitettu lista kirjoja. Listan julkaisija T. W. Baldwin väitti, että arkki oli osa exeteriläisen kirjakauppiaan kirjanpitoa varastossa olevista ja myydyistä tuotteista elokuussa 1603. Otsikon "[inte]rludes & tragedyes" alla mainitaan myös "loves labor won".

On siis olemassa vahvaa, mutta ei aukotonta todistusaineistoa näytelmän olemassaolon ja julkaisun puolesta. Näytelmää ja sen paria *[[Turhaa lemmen touhua]]* (*Love's Labour's Lost*) ei kuitenkaan merkitty kustantajien rekisteriin ("Stationers' Register") vuoteen 1603 mennessä. Näytelmää ei myöskään sisällytetty Ensimmäiseen folioon.

## Lähteet
* 

### Viitteet
Costa Rica kesäolympialaisissa 1936

**[[Costa Rica]]** osallistui ensimmäistä kertaa olympiakisoihin **[[Kesäolympialaiset 1936|Berliinin kesäolympialaisissa 1936]]**, kun maa lähetti kisoihin yhden miespuolisen miekkailijan. B. de la Guardia karsiutui miesten säilässä alkukierroksilla.

Seuraavan kerran Costa Rica osallistui olympialaisiin 28 vuotta myöhemmin, vuoden 1964 Tokion kesäolympialaisissa.

## Joukkue

## Lähteet
*Kesäolympialaisten 1936 virallinen raportti
Tqibulin piirikunta

**Tqibulin piirikunta** () on piirikunta Imeretin hallintoalueella Georgian länsiosassa. Piirikunnassa on noin 20&nbsp;839 asukasta (2014) ja sen pinta-ala on 479 neliökilometriä. Sen keskus on Tqibulin kaupunki. Piirikunta sijaitsee Okriban alueella Kutaisin tasangon ja Ratšan vuoristoalueen välissä.

## Lähteet

## Aiheesta muualla
Viidakkoperhe

**Viidakkoperhe** (*Wild at Heart*) on Company Picturesin tuottama brittiläinen draamasarja, jota on esitetty vuodesta 2006 lähtien. Sarjasta on tuotettu 64 jaksoa seitsemän tuotantokauden verran.

Suomessa sarjaa esitettiin ensi kerran MTV3:lla 2. helmikuuta 2008 alkaen. Yle TV1 esitti sarjan kaudet 1-6 ajalla 2. helmikuuta 2012 – 24. huhtikuuta 2012. Kaikki seitsemän tuotantokautta Yle näyttää uusintoina arki-iltapäivisin vuoden 2017 alusta lukien.

## Juoni
Bristolissa asuva eläinlääkäri Danny Trevanion (Stephen Tompkinson) jättää kissojen ja koirien hoitamisen ja muuttaa vaimonsa Sarah'n ja perheen kolmen lapsen kanssa asumaan Etelä-Afrikan savannille, missä Dannyn on tarkoitus alkaa hoitaa perusteilla olevan villieläinpuiston eläimiä. Puisto on tosin vasta alkutekijöissään ja sen omistaja Anders Du Plessis on omalaatuinen mies. Afrikka on toki vaarallinen paikka elää, mutta perhe oppii pian rakastamaan uutta kotiaan.

## Lähteet

## Aiheesta muualla
* Viidakkoperhe ITV:n sivustolla
Kolumbia kesäolympialaisissa 1936

**[[Kolumbia]]** osallistui olympialaisiin toista kertaa historiansa aikana **[[Kesäolympialaiset 1936|Berliinin kesäolympialaisissa 1936]]**. Maan joukkue koostui viidestä miespuolisesta yleisurheilijasta, joista kukaan ei selviytynyt lajinsa loppukilpailuun.

## Joukkue

## Lähteet
*Kesäolympialaisten 1936 virallinen raportti
Yannick Ossok

**Yannick Dieudonné Ossok** (s. 6. kesäkuuta 1986 Yaoundé, Kamerun) on kamerunilainen jalkapalloilija. Pelipaikaltaan hän on puolustaja. Ossok edustaa PIF:iä.

Ossok pelasi kaudet 2007 ja 2008 Thaimaan pääsarjassa Royal Thai Policen ja BEC Tero Sasanan joukkueissa. Kaudeksi 2009 hän siirtyi Pallo-Iiroihin Suomen Kakkoseen allekirjoittaen yhden kauden mittaisen sopimuksen. Hän kävi tätä ennen Veikkausliigassa pelaavan Valkeakosken Hakan testattavana. Kaudeksi 2010 Ossok teki sopimuksen Veikkausliigassa pelaavan VPS:n kanssa. Sopimus kuitenkin purettiin siihen sisältyneen koeajan aikana, ja Ossok siirtyikin toiseen Kakkosen seuraan, Salon Palloilijoihin. Elokuussa 2010 Ossok siirtyi maltalaiseen Ghajnsielemiin.

Ossok pelasi kaudella 2011–2012 Mostassa 28 Maltan Valioliigan ottelua. Kaudella 2013 hän pelasi 27 ottelua Thaimaan pääsarjassa edustaen Police Unitedia. Keväällä 2015 Ossok edusti jälleen Mostaa pelaten seitsemän liigaottelua.

Ossok on edustanut Kamerunia juniorimaajoukkuetasolla.

## Lähteet

## Aiheesta muualla
*
Vasili Tšapajev

**Vasili Ivanovitš Tšapajev** (; 28. tammikuuta (J: 9. helmikuuta) 1887 nykyään Tšeboksaryn kaupunkiin kuuluva Budaikin kylä – 5. syyskuuta 1919 Lbištšenskin lähellä) oli puna-armeijan komentaja Venäjän kansalaissodassa. Neuvostoliitossa hänestä muodostui legendaarinen sankarihahmo.

Vasili Tšapajev syntyi köyhän talonpojan perheeseen. Vuodesta 1914 lähtien hän osallistui ensimmäiseen maailmansotaan. Venäjän armeijassa hän yleni alivänrikiksi ja palkittiin kolmella yrjönristillä. Vuonna 1917 Tšapajev oli sairaalassa Saratovissa, josta hän siirtyi Nikolajevskin kaupunkiin (nykyinen Pugatšov). Siellä hänet valittiin joulukuussa 1917 jalkaväkirykmentin komentajaksi ja tammikuussa 1918 kihlakunnan sisäasiain komissaariksi. Alkuvuodesta 1918 hänen muodostamansa punakaartit osallistuivat paikallisten kapinoiden tukahduttamiseen.

Toukokuusta 1918 lähtien Tšapajev toimi kansalaissotaan osallistuneen prikaatin ja syyskuusta lähtien divisionaan komentajana. Marraskuussa hänet lähetettiin opiskelemaan pääesikunnan akatemiaan, josta hänet tammikuussa 1919 siirrettiin rintamalle 4. armeijan prikaatinkomentajaksi. Toukokuusta lähtien hän komensi Uralilla tarkka-ampujadivisioonaa, joka osallistui hyökkäykseen Aleksandr Koltšakin joukkoja vastaan. Heinäkuussa divisioona valtasi Uralskin. Syyskuun 5. päivän vastaisena yönä valkoiset tekivät yllätyshyökkäyksen divisioonan päämajaan. Ylivoimaista vihollista vastaan käydyssä taistelussa Tšapajev haavoittui ja hukkui yrittäessään paeta uimalla Uraljoen yli.

Tšapajevin henkilöhahmolle on omistettu muun muassa Dmitri Furmanovin dokumenttiromaani *Tšapajev* (1923) sekä Georgi ja Sergei Vasiljevin samanniminen elokuva (1934). Neuvostoliitossa hän oli myös suosittu laulujen, kansantarinoiden ja kaskujen aihe. Samaran alueella on hänen mukaansa nimetty Tšapajevskin kaupunki.

## Lähteet
Roone Arledge

**Roone Pinckey Arledge** (8. heinäkuuta 1931 New York, New York – 5. joulukuuta 2002 New York) oli yhdysvaltalainen televisioalan vaikuttaja, joka vaikutti erityisesti television urheiluohjelmiston kehittymiseen.

Arledge valmistui Columbian yliopistosta vuonna 1952, ja palveli Yhdysvaltain armeijassa 1953–1955. Seuraavat viisi vuotta Arledge toimi NBC:llä tuottajana, kunnes 1960 hän siirtyi tuottamaan ABC:n urheiluohjelmia. ABC Sportsin toimitusjohtaja hänestä tuli kahdeksan vuotta myöhemmin. Arledge otti kanavalla käyttöön uutta tekniikkaa, kuten hidastuksia, pysäytyskuvia ja monikameratekniikkaa. Arledgen aloittamia televisio-ohjelmia olivat muun muassa 1961 alkanut *Wide World of Sports* ja 1970 alkanut *Monday Night Football*. Vuosien 1964 ja 1988 välillä hän vastasi kymmenen olympiakisalähetyksen toteutuksesta. 

Vuonna 1977 Arledgesta tuli myös ABC Newsin toimitusjohtaja. Hänen aikanaan ABC aloitti muun muassa uutisohjelmat *[[20/20 (uutisohjelma)|20/20]]*, *[[ABC World News|World News Tonight]]* ja *[[Nightline]]*. ABC Newsin johdosta Arledge luopui vuonna 1997.

Arledge sai uransa aikana kaikkiaan 37 Emmy-palkintoa, joista viimeisin oli ensimmäinen koko elämäntyöstä jaettu Emmy, jonka hän sai syyskuussa 2002. Vuonna 1990 Life-lehti valitse Arledgen 1900-luvun sadan tärkeimmän yhdysvaltalaisen joukkoon. Arledge kuoli syöpään 71 vuoden ikäisenä 2002.

## Lähteet

## Aiheesta muualla
*
Intercontinental Cup (koripallo)

**Intercontinental Cup** eli seurajoukkueiden maailmanmestaruus oli FIBA:n ylläpitämä kansainvälinen sarja. Sarjaan kerättiin kaikkien FIBA:an kuuluvien maiden parhaat joukkueet pois lukien NBA-joukkueet. Sarjan pelaaminen aloitettiin vuonna 1966 ja lopetettiin vuonna 1987. FIBA yritti aloittaa turnauksen uudelleen vuonna 1996, mutta sen tilalle tuli McDonald's Championship.

## Intercontinental Cupin finaalit

## Mestaruudet seuroittain

## Aiheesta muualla
*FIBA
Jonathan Freeman

**Jonathan Freeman** (s. 5. helmikuuta 1950 Bay Village, Ohio) on yhdysvaltalainen televisionäyttelijä. Hänet tunnetaan muun muassa Jafarin ääniroolista Disneyn elokuvissa *[[Aladdin (vuoden 1992 elokuva)|Aladdin]]* ja *[[Jafarin paluu]]*, sekä televisiosarjasta Mikin klubi. Hän on esiintynyt myös useissa Broadway-näytelmissä ja oli ehdolla Tony-palkinnon saajaksi roolistaan musikaalissa *[[She Loves Me]].*

## Lähteet

## Aiheesta muualla

*
Ivan Jakovlev

**Ivan Jakovlevitš Jakovlev** (; 25. huhtikuuta 1848 nykyisen Tatarstanin Tetjušin piirin Koški-Novotimbajevon kylä  – 23. lokakuuta 1930 Moskova) oli tšuvassilainen kansanvalistaja, kulttuurihenkilö ja kirjailija.

Ivan Jakovlev syntyi talonpojan perheeseen. Lukiossa opiskellessaan vuonna 1868 hän perusti Leninin isän Ilja Uljanovin tuella Simbirskiin tšuvassinkielisen koulun, josta myöhemmin tuli opettajaopisto ja tšuvassien kulttuurin keskus. Vuonna 1875 Jakovlev valmistui Kazanin yliopiston historiallis-kielitieteellisestä tiedekunnasta, minkä jälkeen hän toimi Kazanin piirin tšuvassinkielisten koulujen tarkastajana ja opettajaopiston johtajana. Hän edisti kansallisten koulujen perustamista ja kehitti niiden opetusmenetelmiä Konstantin Ušinskin oppien pohjalta.

1870-luvun alussa Jakovlev loi tšuvassia varten uuden kirjaimiston, laati aapisia ja oppikirjoja, joissa käytettiin laajasti suullisen kansanperinteen aineksia. Jakovlevin valistuskirjaset ja venäjästä tekemät käännökset edistivät tšuvassin kirjakielen kehitystä.

Tšuvassian pedagoginen yliopisto kantaa Ivan Jakovlevin nimeä. Koški-Novotimbajevossa, Uljanovskissa ja Tšeboksaryssa on hänelle omistetut museot.

## Lähteet
*
Rio Grande (täsmennyssivu)

**Rio Grande** voi tarkoittaa:

## Jokia
*Rio Grande, Yhdysvaltain ja Meksikon rajajoki
*Rio Grande, joki Argentiinassa
*Rio Grande, Atlanttiin laskeva joki Brasiliassa
*Rio Grande, Paraná-joen sivuhaara Brasiliassa
*Rio Grande, São Francisco -joen sivuhaara Brasiliassa
*Rio Grande, Mamoré-joen sivuhaara Boliviassa
*Rio Grande, joki Jamaikalla
*Rio Grande, joki Espanjassa
*Rio Grande, joki Panamassa
*Río Grande de Matagalpa, joki Nicaraguassa
*Río Grande de Zacapa, joki Guatemalassa
*Río Grande de San Miguel, joki El Salvadorissa
*Río Grande de Santiago, joki Meksikossa

## Asutuskeskuksia
;Argentiina
*Río Grande, Tierra del Fuego
;Brasilia
*Rio Grande, Rio Grande do Sul
**osavaltio Rio Grande do Norte
**osavaltio Rio Grande do Sul
;Yhdysvallat
*Rio Grande, New Jersey
*Rio Grande City, Teksas
*Río Grande, Puerto Rico
*Rio Granden piirikunta, Colorado

## Muita
*Rio Granden tasavalta, lyhytaikainen valtio Meksikossa
*Rio Grande, yhdysvaltalainen lännenelokuva
*FC Rio Grande, rovaniemeläinen jalkapalloseura
Loosin’ Face

**Loosin' Face** on grindcore-yhtye Rotten Soundin vuonna 1996 ilmestynyt EP-levy. EP julkaistiin alun perin ainoastaan vinyylinä. Kappaleet on julkaistu CD-formaatissa vuonna 2003 ilmestyneellä kokoelmalevyllä *[[From Crust 'til Grind]]*. Osa EP:n kappaleista julkaistiin uudelleennauhoitettuna versioina *[[Under Pressure (albumi)|Under Pressure]]*-albumilla vuonna 1997. 

## Kappaleet
Sävellykset ja sovitukset Rotten Sound, sanoitukset Keijo Niinimaa.

**A-puoli**
# 
# 
# 
# 
# 
# 
# 
# 

**B-puoli**
# 
# 
# 
# 
# 
# 

## Kokoonpano
* Keijo Niinimaa – basso, laulu
* Mika Aalto – kitara
* Kai Hahto – rummut
* Pekka Ranta – basso

## Aiheesta muualla
* 
*
Jasakki

**Jasakki** () oli Venäjällä vierasheimoisilta alamaiskansoilta peritty luontoisvero. Sitä maksoivat Volgan alueen kansat 1400–1700-luvuilla ja Siperian kansat 1600-luvulta 1900-luvun alkuun saakka. Maksu suoritettiin turkiksina ja toisinaan karjana. Veron suuruus ja maksuperusteet vaihtelivat eri kansoilla. Kungurin seudun tataareilla ja baškiireilla se perustui maahan, eräillä Siperian kansoilla mieslukuun ja jakuuteilla karjan määrään. Veron perintään liittyneitä väärinkäytöksiä yritettiin korjata hallituksen asettamien komissioiden avulla. Jasakki korvattiin rahaverolla Volgan alueella 1720-luvulla ja Siperiassa vuodesta 1822 lähtien. Jakuutit, tunguusit, tšuktšit sekä eräät muut paimentolaisuutta ja ”kiertävää elämää” harjoittaneet kansat maksoivat sitä vuoteen 1917 saakka.

Veron nimitys tulee turkkilaisten kielten sanasta *jasak* ’vero’.

## Lähteet
Oscar-gaala 1999

**Oscar-gaala 1999** oli 71. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1998 parhaille elokuville. Gaala pidettiin 21. maaliskuuta 1999 Los Angeles Music Centerin Dorothy Chandler Pavilionissa. Palkintotilaisuuden juontajana toimi jo kolmannen kerran näyttelijä-koomikko Whoopi Goldberg. Ensimmäistä kertaa gaala pidettiin sunnuntaina. 

Eniten ehdokkuuksia keräsi *[[Rakastunut Shakespeare]]*, joka oli ehdolla 13 kategoriassa. Elokuva voitti lopulta seitsemän Oscaria. *Veteen piirretty viiva* oli ehdolla seitsemässä kategoriassa, mutta ei voittanut niissä yhdessäkään.

## Useamman ehdokkuuden saaneet elokuvat

;Kolmetoista
**[[Rakastunut Shakespeare]]*
;Yksitoista
**[[Pelastakaa sotamies Ryan]]*

;Seitsemän
**[[Elisabet (elokuva)|Elisabet]]*
**[[Kaunis elämä (elokuva)|Kaunis elämä]]*
**[[Veteen piirretty viiva (elokuva)|Veteen piirretty viiva]]*

;Neljä
**[[Armageddon (elokuva)|Armageddon]]*

;Kolme
**[[Gods and Monsters]]*
**[[Pleasantville – onnellisten kaupunki]]*
**[[Truman Show]]*

;Kaksi
**[[Verijäljet]]*
**[[Central Station]]*
**[[Egyptin prinssi]]*
**[[Hilary ja Jackie]]*
**[[Joka leikkiin ryhtyy]]*
**[[Mieletön juttu]]*
**[[Päävärit (elokuva)|Päävärit]]*
**[[Siviilirohkeutta]]*
**[[Taivaan tuolla puolen]]*
**[[Zorron naamio]]*

## Ehdokkaat ja voittajat
*Kaikki vuoden 1999 ehdokkaat ja voittajat* 

## Erikoispalkinnot
### [[Oscar-kunniapalkinto]]
*Elia Kazan
### [[Irving G. Thalbergin muistopalkinto]]
*Norman Jewison

## Lähteet
Kreikka kesäolympialaisissa 1936

**[[Kreikka]]** osallistui **[[Kesäolympialaiset 1936|Berliinin kesäolympialaisiin 1936]]** 41 urheilijan joukkueella. Mitaleille asti maan edustajat eivät kuitenkaan yltäneet.

## Lähteet
* Kesäolympialaisten 1936 virallinen raportti
Östermalmstorgin metroasema

**Östermalmstorgin metroasema** on yksi Tukholman metron punaisen linjan asemista.

Asema avattiin vuonna 1965. Östermalmstorgilta linja haarautuu Ropsteniin ja Mörby centrumiin. Metroaseman sisältämä taide on Siri Derketin työtä. Derketin ekspressionistiset piirrokset symboloivat maailmanrauhaa ja naisten oikeuksia. Asemalle rakennettiin 2009 toinen sisäänkäynti, joka ulottuu Stureplanille. Käytävän välikerroksessa on kaupunginkirjaston osasto.

## Lähteet

## Aiheesta muualla
Jaroslavlin ruhtinaskunta

**Jaroslavlin ruhtinaskunta** () oli koillis-Venäjällä 1200–1400-luvuilla sijainnut muinaisvenäläinen ruhtinaskunta.

Jaroslavlin ruhtinaskunta syntyi vuonna 1218, kun Rostovin ruhtinaskunta jaettiin ruhtinas Konstantin Vsevolodovitšin poikien kesken. Siihen kuuluivat Volgaa ja sen sivujokia Mologaa, Juhotia ja Kurbaa ympäröivät seudut sekä Šeksnan alajuoksu. Hallinnollisena keskuksena toimi Jaroslavlin kaupunki.

Vuonna 1294 ruhtinaskunta siirtyi Smolenskin ruhtinaalle Fjodor Rostislavitšille, josta sai alkunsa uusi dynastia. 1300-1400-luvuilla alue hajosi läänityksiksi. 1300-luvun lopulla se joutui Moskovan suuriruhtinaskunnan vaikutuspiiriin. Vuonna 1463 Jaroslavl liitettiin Moskovan Venäjään. Eräät sen hallitsijasuvun jäsenistä säilyttivät lääniruhtinaan aseman 1400–1500-luvun vaihteeseen saakka.

## Lähteet
*
Jagnobit

**Jagnobit** (jagnobiksi *jaγnōbī́*) ovat iranilaista jagnobin kieltä puhuva etninen ryhmä Tadžikistanissa. 

Jagnobeja pidetään muinaisten sogdilaisten jälkeläisinä, jotka onnistuivat säilyttämään kielensä syrjäisellä vuoristoseudulla Jağnobjoen laaksossa. Osa heistä muutti 1500–1600-luvulla Varzobin jokilaaksoon ja Hisorinlaaksoon. Keväällä 1970 Jağnobin laakson asukkaat siirrettiin tasangolle Zafarobodin piiriin, mistä myöhemmin yksittäiset perheet ovat palanneet takaisin.

Jagnobeja oli vuoden 1926 väestönlaskennan mukaan 1&nbsp;829 henkeä, mutta sen jälkeen heidät on luettu virallisesti tadžikeiksi. Jagnobin kielen puhujamääräksi arvioitiin vuonna 2004 8&nbsp;000 tai eräiden lähteiden mukaan 12&nbsp;000 henkeä. Kaikki jagnobit ovat kaksikielisiä ja puhuvat tadžikkia ja osa myös uzbekkia.

Perinteisiä elinkeinoja ovat maanviljely ja karjanhoito. Vallitseva uskonto on sunnalainen islam. Jagnobien suullinen kansanperinne ei juurikaan poikkea tadžikeista.

## Lähteet
Jazva

**Jazva** () on joki Permin aluepiirissä Venäjällä. Sen kaksi ylähaaraa saavat alkunsa Kvarkuš-harjanteelta. Joki virtaa soisen alangon läpi ja laskee Krasnovišerskin kaupungin luona Kaman vesistöön kuuluvaan Višeraan. Joen pituus on 162 kilometriä ja sadealue 5&nbsp;900 neliökilometriä.

Jazvan varrella asuu jazvan komia puhuva pieni komiryhmä.

## Lähteet
Hiutalepallokala

**Hiutalepallokala** (*Ephippion guttifer*) on meressä elävä pallokala. Se on sukunsa ainoa laji.

## Ulkonäkö ja koko
*E. guttifer* kasvaa jopa 80&nbsp;cm pitkäksi. Se on hopeanharmaa, valkopilkkuinen ja pienten nystermien peitossa.

## Levinneisyys ja elinympäristö
*E. guttifer* elää Atlantin itäosassa, Gibraltarilla ja Välimeren kaikkein läntisimmässä osassa. Sen levinneisyysalue jatkuu pitkin Afrikan länsirannikkoa etelään Angolaan asti. Se on yleinen estuaarien, merenlahtien ja laguunien laji, jota on tavattu myös avomeren trooliasemilla.

## Ravinto
*E. guttifer* syö taskurapuja ja nilviäisiä.

## Lähteet
Sabri Jaballah

**Sabri Jaballah** (, s. 28. kesäkuuta 1973) on tunisialainen entinen jalkapalloilija, pelipaikaltaan puolustaja.

## Maajoukkueura
Jaballah edusti Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa. Yhteensä Jaballah pelasi 17 maaottelua joissa hän teki yhden maalin.

## Saavutukset
### Seurajoukkueissa
* Tunisian cup: 1998, 2000

### Maajoukkueessa
* Afrikan–mestaruuskilpailut
** Hopeaa: 1996

## Lähteet
Jusupov (suku)

**Jusupov** () on sammunut venäläinen ruhtinassuku. Se sai alkunsa nogairuhtinas Jusufista, jonka pojat siirtyivät Venäjälle vuonna 1563.

Suvun huomattavimpia edustajia ovat:
* Grigori Dmitrijevitš Jusupov (1676–1730), senaattori vuodesta 1726 lähtien, sotakollegion johtaja keisari Pietari II:n aikana;
* Boris Grigorjevitš Jusupov (1695–1759), tehtaanomistaja ja kauppakollegion presidentti vuodesta 1741;
* Nikolai Borisovitš Jusupov (1750–1831), senaattori vuodesta 1788, valtioneuvoston jäsenen vuodesta 1823, kulttuurin ja taiteen harrastaja.

Jälkimmäisen pojanpojan Nikolai Borisovitš Jusupovin kuoltua vuonna 1891 suku jäi vaille miespuolista jatkajaa. Tsaarin erityismääräyksestä ruhtinaan titteli ja sukunimi siirtyivät Nikolai Borisovitšin tyttären Zinaida Nikolajevnan aviomiehelle Feliks Feliksovitš Sumarokov–Elstonille (1856–1928). Heidän vanhin poikansa Nikolai kuoli 25-vuotiaana vuonna 1908 kaksintaistelussa kreivi Arvid Manteuffelia vastaan. Nikolai oli ihastunut Manteuffelin vaimoon Marinaan, jonka isoisä oli Suomen kenraalikuvernööri Fjodor Heiden. Nuorempi poika Feliks Feliksovitš Jusupov (1887–1967) järjesti vuonna 1916 palatsissaan Grigori Rasputinin murhan. Lokakuun vallankumouksen jälkeen hän pakeni huhtikuussa 1919 ulkomaille.

Feliks ja hänen vaimonsa, ruhtinatar Irina Aleksandrovna Jusupova, joka oli keisari Nikolai II:n sisarentytär, asettuivat Pariisiin, jossa he elivät kuolemaansa saakka. Heidät on haudattu venäläiselle hautausmaalle, joka sijaitsee Sainte-Geneviève-des-Bois'ssa lähellä Pariisia. Feliks kirjoitti Pariisissa muistelmat, joissa hän kertoo elämästään sekä Rasputinin murhasta. Heidän tyttärensä Irina (1915–1983) meni naimisiin kreivi Nikolai Šeremetjevin (1904–1979) kanssa. Myöhemmin he muuttivat Kreikkaan. Heillä on tytär Xenia (s. 1942), joka asuu Kreikassa. Hänen tyttärellään Tatianalla (s. 1968) on kaksi lasta.    

Jusupoveihin liittyviä rakennustaiteellisia ja kulttuurihistoriallisia muistomerkkejä ovat:
* 1760-luvulla rakennettu klassistinen Jusupovin palatsi Pietarissa (Moikan rantakatu 94), Rasputinin murhapaikka;
* ruhtinatar Zinaida Ivanovna Jusupovan eklektinen kaupunkitalo Pietarissa (Liteinyi-prospekti 42);
* Jusupovin palatsi ja puisto Pietarissa Sadovajan ja Fontankan välillä;
* Arhangelskojen kartano Moskovan alueella lähellä Krasnogorskia.

## Lähteet

## Aiheesta muualla
Cherry Juice

**Cherry Juice** (チェリージュース) on Haruka Fukushiman tekemä neliosainen mangasarja. Alun perin se ilmestyi tytöille suunnatussa Nakayosi-lehdessä vuosina 2004 - 2006. Se on Fukushiman pääteos. Suomeksi sen on julkaissut Egmont Kustannus vuonna 2008.

Päähenkilöt Minami ja Otome ovat olleet sisarpuolia viisi vuotta. Heidän isoäitinsä on toipumassa leikkauksesta ja täten asuu heidän luonaan Otomen huoneessa. Tämän vuoksi on Otomen jaettava huone veljensä kanssa. He ovat jakaneet huoneen puoliksi ja erottaneet osat toisistaan katossa riippuvalla lakanalla. Otomelle on varattu Minamin sänky ja Minami itse nukkuu toisella puolella huonetta futonilla. Tämä johtaa usein siihen, että Otome tippuu sängystään puolialastomana ja yksinollessaan he tutkivat toistensa tavaroita.Pian myöhemmin poika nimeltään Amane suutelee Otomea ja he alkavat seurustella. Tämä saa Minamin ajattelemaan omia tunteitaan ja pakottaa hänet tiedostamaan, että hän saattaakin tuntea Otomea kohtaan enemmänkin, kuin vain veljellisiä tunteita. Minamin käydessä kamppailua tunteistaan, alkaa myös Otome tuntea samoin.

## Aiheesta muualla
* Otto Sinisalo: Tähtisadetta ja sisarrakkautta . Lumo 29.4.2008.
Lontoon maraton

**Lontoon maraton** on Lontoossa vuodesta 1981 lähtien järjestetty maratonjuoksukilpailu. Kilpailu järjestetään vuosittain huhtikuussa ja se kuuluu World Marathon Majors -sarjaan. Vuosina 2020–2022 kilpailu järjestettiin koronaviruspandemian vuoksi poikkeuksellisesti lokakuussa.

Lontoon maratonin yhteydessä kerätään merkittävä summa hyväntekeväisyyteen. Kilpailujärjestäjien mukaan maraton on maailman suurin vuosittainen rahankeräystapahtuma. Vuonna 2006 maratonin yhteydessä kerättiin 41,5 miljoonaa puntaa. 

## Historia

Chris Brasher ja John Disley alkoivat vuonna 1979 New Yorkin maratonin jälkeen pohtia maraton-kilpailun järjestämistä myös Lontoossa. He matkustivat Yhdysvaltoihin tutustumaan New Yorkin ja Bostonin maratonien organisaatioon ja rahoitukseen. Brasher solmi Gilletten kanssa 50&nbsp;000 punnan arvoisen sopimuksen ja loi pohjan kilpailun hyväntekeväisyystoiminnalle. 

Ensimmäinen Lontoon maraton järjestettiin 29. maaliskuuta 1981. Halukkaita kilpailuun osallistujia oli 20&nbsp;000. Heistä 7&nbsp;747 hyväksyttiin, 7&nbsp;055 lähti kilpailuun ja 6&nbsp;255 suoritti kilpailun maaliin asti. Maratonin suosio on kasvanut tasaisesti siitä lähtien. Vuonna 2019 maaliin asti saapui 42&nbsp;549 kilpailijaa. 

Merkittävässä roolissa Lontoon maratonin järjestämisessä toimi pitkään entinen kestävyysjuoksija David Bedford. Hän toimi kilpailun johtajana vuosina 2000–2012. 

Kilpailu on paitsi merkittävä huippu-urheilutapahtuma, jossa jaetaan huomattava summa palkintorahoina, myös kuntoilutapahtuma, jota kerääntyy seuraamaan reitin varrelle jopa puoli miljoonaa ihmistä.

Vuoden 2020 maraton järjestettiin koronaviruspandemian vuoksi poikkeuksellisesti lokakuussa rajatulla reitillä St Jamesin puistossa ja vain huippujuoksijoiden kesken. Vuosien 2021 ja 2022 maraton järjestettiin myös poikkeuksellisesti lokakuussa.

## Kilpailun reitti

Kilpailu alkaa kolmesta erillisestä pisteestä Blackheathn ympärillä, Thames-joen eteläpuolelta noin 35 metrin korkeudesta. Kilpailijat kokoontuvat yhteen Woolwichissä ja reitti laskeutuu vajaan kilometrin matkalla noin 40 metristä 10 metriin. 

Noin 10,5 kilometrin kohdalla kilpailijat kiertävät Cutty Sarkin Greenwichissä. Tämän jälkeen reitti kulkee Surrey Quaysin ja Bermondseyn läpi Jamaica Roadia pitkin. Noin 19,3 kilometrin kohdalla reitti ohittaa Tower Bridgen ja kilpailijat ylittävät Thamesin kääntyen itään. He jatkavat pitkin The Highwayta Wappingin läpi Isle of Dogsiin, minkä jälkeen he ohittavat Lontoon Towerin noin 36,2 kilometrin kohdalla. 

Tämän jälkeen reitti kulkee Thamesia pitkin Westminsterin palatsille saakka, josta se kääntyy kohti St James’s Parkia ja Buckinghamin palatsia. Kilpailun maali on The Mallilla. Kilpailun loppuosa oli osa vuoden 2012 kesäolympialaisten maratonreittiä. 

Lontoon maraton on ainoa maraton, jonka reitti kulkee sekä läntisellä, että itäisellä pallonpuoliskolla

## Voittajat
### Naiset

### Miehet

## Lähteet
* 

### Viitteet

## Aiheesta muualla
* Virallinen kotisivu
Wajdi Jabbari

**Wajdi Jabbari** (, s. 23. heinäkuuta 1991) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Club Africainia.

## Ura
Jabbarista tuli kautta aikain nuorin pelaaja kaudella 2007–2008, joka on pelannut Tunisian pääsarjassa. Kauden aikana hän onnistui maalinteossa kahdesti, joista toinen syntyi rangaistuspotkulla. Kaudella 2008–2009 Jabbari onnistui maalinteossa neljästi ja on herättänyt huomiota eurooppalaisissa seuroissa, kuten Le Havre AC, jossa hän kävi kuuden päivän testissä huhtikuun alussa 2009. Viikkoja myöhemmin Jabbari matkusti Saksaan, Borussia Dortmundiin, jossa hän sai kolmen päivän koeajan.

Heinäkuussa 2011 Jabbari siirtyi Club Africainiin.

## Lähteet
* Wajdi Jabbari Kawarji.comissa 

### Viitteet
Piikkipallokala

**Piikkipallokala** (*Tylerius spinosissimus*) on syvällä meressä elävä pallokala. Se on sukunsa ainoa laji.

## Ulkonäkö ja koko
*Tylerius spinosissimus* jää noin 12&nbsp;cm pitkäksi. Se on päältä vihertävä, alta vaaleanharmaa ja pienten nystermien peitossa.

## Levinneisyys ja elinympäristö
*Tylerius spinosissimus* elää indopasifisella merialueella 250–435 metrin syvyydessä.

## Lähteet
Bob Keeshan

**Robert James ”Bob” Keeshan** (27. kesäkuuta 1927 Long Island, New York&ndash; 23. tammikuuta 2004) oli yhdysvaltalainen näyttelijä, joka muistetaan erityisesti Captain Kangaroon roolista samannimisessä television lastenohjelmassa, jota esitettiin Yhdysvalloissa 1955&ndash;1984. Jo sitä ennen hän oli tullut tunnetuksi Clarabell-klownina 1947&ndash;1952 esitetyssä lastenohjelmassa *[[The Howdy Doody Show]]*.

Bob Keeshan on saanut tähden Hollywood Walk of Famelle ja hän sai Peabody-palkinnon kolmesti.

## Lähteet

## Aiheesta muualla

*
Cosmin Contra

**Cosmin Marius Contra** (s. 15. joulukuuta 1975 Timișoara, Romania) on entinen romanialainen jalkapalloilija ja nykyinen jalkapallovalmentaja. Hän toimii FC Dinamo Bukarestin päävalmentajana.

## Seurajoukkueura
Contra aloitti uransa synnyinkaupunkinsa joukkueesta Politehnica Timișoarasta, jossa hän pelasi kolmen kauden ajan. Vuonna 1996 hän siirtyi arkkivihollisen Dinamo Bukarestin riveihin. Vietettyään neljä kautta Bukarestissa, hän siirtyi espanjalaiseen Alavésiin 800&nbsp;000 dollarin siirtosummalla. Kaudella 2000–2001 Alavés sijoittui UEFA Cupissa toiseksi, häviten loppuottelussa englantilaiselle Liverpoolille. Contra oli tärkeä osa joukkueensa menestystä, ja niin hänet valittiin vuoden 2001 UEFA:n tähdistöjoukkueeseen. Espanjasta hän siirtyi italialaiseen Milaniin, jossa hän kuitenkaan viettänyt kuin kauden 2001–2002. Syyskuussa 2002 hän palasi Espanjaan, tällä kertaa Atlético Madridiin.

Pelattuaan kaudet 2002–2003 ja 2003–2004 madridilaisseurassa, elokuussa 2004 Contra siirtyi lainasopimuksella englantilaiseen West Bromwichiin. 21. syyskuuta 2004 Contra teki ensiesiintymisensä joukkueessa Englannin liigacupin ottelussa Colchester Unitedia vastaan. Valioliigassa hän teki ensiesiintymisensä kaksi kuukautta myöhemmin kotiottelussa Middlesbroughia vastaan. Vuonna 2005 hän palasi kotimaahansa Timișoaraan, niin ikään lainasopimuksella. Kotimaassa pelit sujuivat hyvin ja niin hänet kutsuttiin takaisin Romanian maajoukkueeseen, josta hän oli jo kertaalleen pudonnut.

Myöhemmin kesällä 2005 Contra siirtyi alun perin vuoden lainasopimuksella Getafeen, jossa hän nousi hyvin nopeasti avauskokoonpanoon. Hän ylsi joukkueen kanssa kausina 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun. Jälkimmäisellä kaudella Getafe pelasi myös UEFA Cupissa, jossa Contra teki maalin molemmissa puolivälieräotteluissa Bayern Müncheniä vastaan. Getafe putosi kilpailusta lopulta vierasmaalisäännön perusteella. Kaudella 2009–2010 Contra jäi David Cortésin ja Miguel Torresin varjoon ja pelasi kauden ensimmäisen puoliskon aikana vain kolmessa ottelussa vaihtomiehenä. Tammikuussa 2010 hän purki sopimuksensa seuran kanssa ja siirtyi kotimaahansa Timișoaran joukkueeseen.

Syyskuun puolivälissä Contrasta tuli Timișoaran pelaajavalmentaja. 

## Maajoukkueura
Contra edusti Romanian maajoukkuetta vuosien 2000 ja 2008 EM-kilpailuissa. 1. huhtikuuta 2009 hän ilmoitti päättävänsä maajoukkueuran.

## Lähteet
The Legend of Zelda: Spirit Tracks

**The Legend of Zelda: Spirit Tracks** () on Nintendon kehittämä ja Nintendo DS:lle vuonna 2009 julkaisema toimintaseikkailupeli, joka on 15. osa *[[The Legend of Zelda (pelisarja)|The Legend of Zelda]]* -pelisarjassa. Peli julkistettiin vuoden 2009 Game Developers Conference -messuilla. Grafiikka on toteutettu *[[The Legend of Zelda: The Wind Waker]]*- ja *[[The Legend of Zelda: Phantom Hourglass]]* -peleistä tutulla cel-shading-tekniikalla.

## Pelaaminen

Linkiä ohjataan Phantom Hourglassin tapaan kosketuskynällä. Link voi ohjata höyryjunaa, johon saa myöhemmin kanuunan. Tower of spirits -tornissa Link saa ohjattavakseen Kummitussotilaan (Phantom), jonka avulla voi ratkaista arvoituksia. Kummitussotilasta ohjataan piirtämällä reitti kosketusnäytölle.

## Tarina

Tarun mukaan kolme henkeä olivat kansojen apuna, kunnes pahuuden kuningas Malladus tuli tuhoamaan kaiken. Hyvä ja paha taistelivat, ja kun kuningas Malladus oli voittamassa, henget lukitsivat hänet maan sisälle. Link kuuntelee tarinaa mieheltä, jolloin junakuljettaja nimeltään Alfonzo saapuu sisään ja muistuttaa tapaamisesta prinsessa Zeldan kanssa Hyrulen linnassa.

## Lähteet
St. Olaf (Minnesota)

**St. Olaf** on kaupunkikunta Minnesotan osavaltiossa, USA:ssa. St. Olaf kuuluu Otter Tailin piirikuntaan. Vuoden 2000 väestönlaskennan mukaan siellä asui arviolta 340 ihmistä. Samannimistä kaupunkikuntaa käytettiin 1980-luvulla tulleessa Tyttökullat-sarjassa Rose Nylundin kotikaupunkina.

## Maantiede
**St. Olafin** kaupunkikunnan alue on 93,4 km². Siitä 83,6 km² on maa-aluetta ja 9,7 km² vesistöjä.
## Lähteet

*
Suodenniemen vaakuna

**Suodenniemen kunnanvaakuna** on saanut aiheensa alueen metsätaloudesta. Sahakoro ja tukinuitossa käytetyt uittohaan terät viittaavat molemmat metsänhoitoon ja metsätalouden tuotteisiin.

Vaakunan on suunnitellut Olof Eriksson, ja se vahvistettiin käyttöön 24. lokakuuta 1955. Vaakunan selitys on ”sahakoroisesti sini-hopeahalkoisessa kilvessä kaksi paaluittaista uittohaan terää selätysten vuorovärisinä”. Vaakuna muuttui epäviralliseksi kotiseutuvaakunaksi 2007, kun Suodenniemen kunta yhdistyi Vammalan kaupunkiin. Vuonna 2009 perustettu Suodenniemi-Seura ry otti samana vuonna vaakunan omaksi tunnuksekseen.

## Lähteet
* 

## Aiheesta muualla
* Suodenniemen vaakuna arkistolaitoksen heraldisessa tietokannassa
* Suodenniemen vaakunan vahvistamiseen liittyvät asiakirjat arkistolaitoksen digitaaliarkistossa
* Suodenniemi-Seura ry:n kotisivut
Tetractenos

***Tetractenos*** on pallokalojen suku, johon kuuluu ainakin kaksi lajia. Niitä tavataan Indopasifisella merialueella.

Ne ovat molemmat vaalean hiekanruskeita, selkäpuolelta tummemmanruskeiden pilkkujen peitossa. *Tetractenos hamiltoni* -lajin pilkut ovat pienemmät ja sen iho on nystermien peitossa; *Tetractenos glaber* -laji on sileämpi ja suuripilkkuisempi.

## Lajit
* Kudospallokala (*Tetractenos glaber*) (Fréminville, 1813)
* *[[Tetractenos hamiltoni]]* (Richardson, 1846)

## Lähteet
Hero of the Day

**Hero of the Day** on amerikkalaisen heavy metal -yhtye Metallican kappale albumilta *[[Load]]*. Kappale julkaistiin albumin toisena singlenä, ja siitä tehtiin myös musiikkivideo. Yhtye ei ole soittanut kappaletta konserteissaan sitten vuoden 1999..

Kappale kertoo siitä, kuinka ihmiset etsivät sankareita mediasta, vaikka useimmiten oikeat sankarit löytyvät heidän jokapäiväisestä elämästään.

## Singlet
**CD Single 1**
# 
# 
# 
# 

**CD Single 2** 
# 
# 
# 
#Mouldy (Hero of the Day Early Demo)

**CD Single 3**
# 
# 

## Kokoonpano
* James Hetfield – laulu, rytmikitara
* Kirk Hammett – soolokitara
* Jason Newsted – bassokitara, taustalaulu
* Lars Ulrich – rummut

## Lähteet

## Aiheesta muualla
* Discogs
Jaana Järvinen

**Jaana Marjatta Tulikki Järvinen** () oli suomalainen näyttelijä. Hän aloitti Turun kaupunginteatterin näyttelijänä vuonna 1985. Teatteri­töiden lisäksi hän teki useita televisio- ja elokuvarooleja. Järvinen palkittiin parhaan naissivuosan Jussilla elo­kuvasta *[[Haaveiden kehä]]* (2002).

## Ura

Hän kävi Teatteri­korkea­koulun vuosina 1979–1982. Sen jälkeen hän oli kiinnitettynä Oulun kaupunginteatteriin (1982–1983) ja Lappeenrannan kaupunginteatteriin (1983–1985).

## Yksityiselämä

Järvinen oli naimisissa näyttelijä Dick Holmströmin kanssa ja heillä on kaksi aikuista poikaa. Jaana Järvinen on haudattu Turun hautausmaalle.

## Filmografia

## Lähteet

## Aiheesta muualla

* Järvinen Jaana Turun Kaupunginteatteri
* Jaana Järvinen (muisto­kirjoitus) *Helsingin Sanomat*
Ahola (Järvenpää)

**Ahola** (aik. *Vårbacka*) oli Juhani Ahon ja hänen puolisonsa Venny Soldan-Brofeldtin asunto Järvenpäässä noin kahden kilometrin päässä kaupungin nykyisestä keskustasta.
Perimätiedon mukaan talo rakennettiin 1860-luvulla F. A. Ehrströmin (1801-1850) leskelle.
Rakennus kuului Järvenpään kartanolle. 

Aho ja Soldan-Brofeldt muuttivat taloon vuonna 1897 vuokrattuaan sen Järvenpään kartanolta. He asuivat siellä vuokralla vuoteen 1911 asti, jona aikana Aho kirjoitti muun muassa *[[Juha (romaani)|Juhan]]* sekä osan *Lastuja*-kokoelmistaan. 

Ahola oli alkujaan yksikerroksinen, mutta siihen lisättiin myöhemmin, 1920-luvulla, toinen kerros. 

Ahojen jälkeen taloon muutti kuvanveistäjä Yrjö Liipola. Kartanon talousvaikeuksien vuoksi valtio osti nykyisen opistoalueen ja perusti sinne kotitalousoppilaitoksen. Aholasta tuli sittemmin opettajien asuntola ja kartanoon lisättiin toinen kerros. Talo oli tyhjillään noin 1970-luvun lopulta alkaen, kunnes se remontoitiin 1990-luvulla nykyiseen asuun.

Rakennuksen alakerrassa on esillä Ahon ja Soldan-Brofeldtin elämäntyöstä kertova näyttely, jonne pääsee yleisö kesäaikoina tutustumaan.
Aholan lähiympäristössä sijaitsevat myös myöhemmin rakennetut Jean Sibeliuksen Ainola sekä Eero Järnefeltin Suviranta. Nämä olivat osa Tuusulan taideyhteisöä.

## Katso myös
* Tuusulanjärven taiteilijayhteisö

## Lähteet

## Aiheesta muualla

* Ahola Järvenpään kaupungin sivuilla
Wedding Crashers

**Wedding Crashers** on vuonna 2006 perustettu suomalainen indie rock -yhtye, joka sai mainetta voittamalla vuonna 2009 sekä Alkupiste- että Ääni ja vimma -kilpailut. Samana vuonna Rumba ja YleX valitsivat yhtyeen myös ”Tulevaisuuden tusina” -äänestyksessä tulevan vuoden kahdentoista kiinnostavimman yhtyeen joukkoon kuudennelle sijalle. Wedding Crashers perustettiin vuonna 2006 Vaskivuoren lukiossa. Yhtyeellä on kuitenkin tapana antaa ristiriitaisia tietoja syntyhistoriastaan.

Yhtyeen esikoisalbumi *[[This Is What You Wanted]]* ilmestyi 28. syyskuuta 2011. Julkaisijana Univeral Music Finland.

## Jäsenet
*Esa Pottonen – kitara, laulu
*Oskari Halsti – basso, laulu
*Aapo Niininen – rummut

## Lähteet

## Aiheesta muualla
* Yhtyeen kotisivut
*
Luxemburg kesäolympialaisissa 1936

**[[Luxemburg]]** osallistui **[[Kesäolympialaiset 1936|Berliinin kesäolympialaisiin 1936]]** 49 urheilijan joukkueella. Mitaleille asti luxemburgilaiset eivät kuitenkaan yltäneet.

Luxemburg oli jättänyt vuoden 1932 kesä- ja talviolympialaiset väliin, joten maa palasi olympianäyttämölle kahdeksan vuoden tauon jälkeen.

## Joukkue

## Lähteet
* Kesäolympialaisten 1936 virallinen raportti
Peru kesäolympialaisissa 1936

**[[Peru]]** osallistui olympialaisiin ensimmäisen kerran virallisesti **[[Kesäolympialaiset 1936|Berliinin kesäolympialaisissa 1936]]**. Maan joukkue koostui 40 urheilijasta, mutta mitaleille asti he eivät yltäneet.

## Lähteet
* Kesäolympialaisten 1936 virallinen raportti
Lonomia

***Lonomia*** on Etelä- ja Keski-Amerikassa esiintyvä 26 lajista muodostuva perhossuku. Suvun perhosten toukat ovat äärimmäisen myrkyllisiä.

Aikuiset perhoset ovat keskikokoisia yöperhosia, jotka muistuttavat kuolleita lehtiä. Kaikilla lajeilla siipien väri vaihtelee ruskean eri sävyissä ja sekä etu- että takasiipien poikki kulkee selvästi erottuva vyö. Muiden *[[Saturniidae]]*-heimon perhosten tapaan aikuisen yksilön suuosat ovat surkastuneet, eikä se syö enää mitään. Aikuisten perhosten ainoa tehtävä onkin paritella ja munia.

*Lonomia*-toukkien pintaa peittää tiheä karvoitus. Monilla lajeilla karvat ovat puumaisesti haaroittuneet. Karvat sisältävät pienen määrän myrkkyä, joka on äärimmäisen voimakas antikoagulantti. Erityisesti eteläisessä Brasiliassa ja Uruguayssa esiintyvän *[[Lonomia obliqua]]*n tuottama myrkky lienee luonnossa esiintyvistä myrkyistä voimakkain. Myrkky estää veren hyytymisen ja myöhemmin tapahtuva punasolujen hajoaminen aiheuttaa hemolyyttisen anemian. Toukkien kosketuksesta syntyvää myrkytystilaa pystytään hoitamaan tehokkaasti seerumilla. Hoidosta huolimatta myrkytys saattaa kuitenkin johtaa kuolemaan, jolloin kuolinsyy on äkillinen useiden elinten, erityisesti munuaisten, toiminnan loppuminen.

*L. obliquan* myrkyn LD50-arvoa ei ole kyetty määrittämään, mutta 1,7&nbsp;% myrkytyksen saaneista ihmisistä kuolee. Luku on samaa luokkaa kalkkarokäärmeiden puremien kanssa (1,8&nbsp;%), vaikka perhostoukan karvoissa oleva myrkkymäärä on mitätön käärmeenpuremassa saatuun myrkkymäärään verrattuna.

## Lähteet

## Aiheesta muualla
*Saturniidae World: Lonomia
Javichthys kailolae

***Javichthys kailolae*** on meressä elävä pallokala. Se on sukunsa ainoa laji.

*J. kailolae* elää Intian valtameressä Jaavan, Indonesian ja Balin salmen lähivesillä 60–70 metrin syvyydessä.

## Lähteet
Outi Condit

**Outi Condit** (s. 15. huhtikuuta 1977 Savonlinna) on suomalainen näyttelijä.  

Condit opiskeli Tampereen yliopiston näyttelijäntyön laitoksella vuosina 2000–2004 valmistuen teatteritaiteen maisteriksi. Ennen opintojaan Tampereen yliopistossa hän opiskeli Lahden kansanopiston teatterilinjalla 1998–1999 sekä Stadian teatteri-ilmaisunohjaajan koulutusohjelmassa 1999–2000. Vuonna 2015 Condit aloitti teatteritaiteen tohtoriopinnot Teatterikorkeakoulussa.

Condit oli kiinnitettynä Turun kaupunginteatterissa 2004–2010. Hänen tunnetuin roolinsa teatterissa lienee Dollyn rooli Andri Žoldakin ohjaamassa *Anna Kareninassa*.

Condit on ollut Todellisuuden tutkimuskeskus -kollektiivin jäsen vuodesta 2023.

## Filmografia
**Pieni kuolema*, 1997, lyhytelokuva
**[[Operaatio Interheil]]*, 2001
**[[Kaverille ei jätetä]]* – Aino, 2003
**[[Rikospoliisi Maria Kallio]]* – Niina Kuusinen, 2003
**[[Domois - Kotiinpaluu]]* – 2005
**[[Mogadishu Avenue]]* – savolaiskaunotar, 2006
**[[Puolustuksen puheenvuoro]]* – Tiina Parkkonen, 2009
**[[Salatut elämät]]* – Kiia Hyvönen, 2011
**[[Nymfit (televisiosarja)|Nymfit]]* – Rose, 2014
**[[Sorjonen]]* – hoitaja, 2019
**[[Harjunpää (televisiosarja)|Harjunpää]]* – lääkäri, 2022

## Lähteet

## Aiheesta muualla
* Outi Conditin verkkosivut
* Conditin teatterirooleja Ilona-esitystietokannassa
* 
*
Kuivaniemen kirkko

**Kuivaniemen kirkko** on Iin seurakunnan kirkko Kuivaniemen kirkonkylässä Pohjois-Pohjanmaalla. Vuonna 1872 valmistuneessa, tyyliltään uusgoottilaisessa länsitornillisessa pitkäkirkossa on noin 500 istumapaikkaa.

## Historia

Nykyinen kirkko on Kuivaniemen toinen kirkko. Jaakko Suonperän rakentama ensimmäinen kirkko valmistui 1762. 1800-luvun puolivälissä vanhan kirkon todettiin käyneen liian pieneksi ja sen paloturvallisuutta pidettiin puutteellisena, minkä vuoksi aloitettiin uuden kirkkorakennuksen suunnittelu. Uuden kirkon suunnitelmat teki Yleisten rakennusten ylihallituksen intendentti Ernst Lohrmann vuonna 1852. Kirkko valmistui kuitenkin vasta Lohrmannin kuoleman jälkeen 1872. Vanha kirkko myytiin huutokaupalla Kemiin 1876. Vanhan kirkon esineistöstä on uudessa kirkossa nähtävillä muun muassa kattokruunu ja messukasukka. Esineistöä on siirretty myös Kuivaniemen kotiseutumuseoon.

Kuivaniemen kirkon alttaritaulun *Jeesus tyynnyttää myrskyn* on maalannut paikkakuntalainen taiteilija Iivari Halttu 1941. Alkuperäinen alttaritaulu – seinään maalattu risti, jonka keskellä on ruusu – on uuden taulun takana. Kirkossa on myös kaksi Mikael Toppeliuksen maalausta vuodelta 1800.

## Lähteet

## Aiheesta muualla

*
Chile kesäolympialaisissa 1936

**[[Chile]]** osallistui **[[Kesäolympialaiset 1936|Berliinin kesäolympialaisiin 1936]]** 40 urheilijan joukkueella. Mitaleille asti chileläiset eivät kuitenkaan yltäneet. Edellisen kerran Chile oli kilpaillut olympiatasolla vuoden 1928 kesäolympialaisissa.

## Lähteet
* Kesäolympialaisten 1936 virallinen raportti
Kristiina Halttu

**Seija Kristiina Halttu** (s. 7. kesäkuuta 1963 Kuivaniemi) on suomalainen näyttelijä. Hänet on kiinnitetty Suomen Kansallisteatteriin. Teatteritöiden lisäksi hän on tehnyt lukuisia televisio- ja elokuvarooleja sekä antanut äänensä moniin piirroselokuviin.

Halttu on poroja ja ravihevosia pitäneen tilallisen esikoistytär, jolla on kolme pikkuveljeä. Halttu kirjoitti ylioppilaaksi 1982 ja aloitti luokanopettajaopinnot Lapin korkeakoulussa. Kuorotyttönä ollut Halttu  opiskeli lisäksi klassista laulua, mutta halusi jotain lisää opettajaopintojen oheen ja lähti opiskelukaverin houkuttelemana Lapin. ylioppilasteatterin pääsykokeisiin, joissa pärjäsi. Halttu siirtyi opiskelemaan Teatterikorkeakouluun ja valmistui teatteritaiteen maisteriksi 1993. Työuransa hän aloitti Lahden kaupunginteatterin näyttelijänä 1993–1994 ja oli sen jälkeen pitkään freelance-näyttelijä, kunnes vuonna 2005 aloitti Suomen Kansallisteatterin näyttelijänä. 

Halttu on naimisissa muusikko Tero Klingin kanssa.

## Filmografia

Lähde filmografialle: 

### Ääninäyttelijänä

## Lähteet

## Aiheesta muualla

* 
*
NBA:n varaustilaisuus 2008

**[[NBA]]:n vuoden 2008 varaustilaisuus** pidettiin 26. kesäkuuta 2008 Washington Mutual teatterissa Madison Square Gardenissa, New Yorkissa. Mukana oli 91 pelaajaa, joista 69 oli Yhdysvalloista ja 22 oli muualta maailmasta.

## Valinnat
### Ensimmäinen kierros

### Toinen kierros

## Lähteet

## Aiheesta muualla
*2008 Draft
Jarmo Koivunen

**Jarmo Koivunen** (s. 21. toukokuuta 1950 Turku) on suomalainen entinen jääkiekkoilija. Hän pelasi hyökkääjänä Turun Palloseurassa ja HIFK:ssa. Hän sai SM-liigakaudella 1976–1977 rehdeimmän pelaajan palkinnon.

Koivunen pelasi SM-sarjassa ja SM-liigassa vuosina 1966–1979 yhteensä 286 ottelua, joissa hänen tehopisteensä olivat 87&nbsp;+&nbsp;94&nbsp;=&nbsp;181 ja jäähymääränsä 68 minuuttia. SM-liigan pudotuspeleissä hän pelasi 20 ottelua, joissa tehopisteitä kertyi 4&nbsp;+&nbsp;4&nbsp;=&nbsp;8 ja jäähyminuutteja 8. Hän voitti Suomen-mestaruuden HIFK:n joukkueessa vuonna 1974 ja TPS:n joukkueessa vuonna 1976 sekä saavutti lisäksi kolme SM-hopeaa ja kaksi SM-pronssia.

Koivunen pelasi Suomen maajoukkueessa kolme maaottelua, joissa hän teki yhteensä kaksi maalia ja sai kolme syöttöpistettä.

## Lähteet
* 

### Viitteet
Brasilia kesäolympialaisissa 1936

**[[Brasilia]]** osallistui **[[Kesäolympialaiset 1936|Berliinin kesäolympialaisiin 1936]]** 94 urheilijan joukkueella. Brasilialaiset osallistuivat kymmeneen eri urheilumuotoon, mutta mitaleille asti he eivät yltäneet. Brasilialaisten parhaimpia saavutuksia olivat viidennet sijat ammunnassa, yleisurheilussa ja uinnissa.

## Joukkue
### [[Yleisurheilu kesäolympialaisissa 1936|Yleisurheilu]]
Sílvio Magalhães Padilha — 400 m aitajuoksu. Loppukilpailun viides. 
* *Padilha toimi myös Brasilian joukkueen lipunkantajana olympialaisten avajaisissa. Hänestä tuli myöhemmin Brasilian olympiakomitean puheenjohtaja.* 

### [[Koripallo kesäolympialaisissa 1936|Koripallo]]
* Brasilian koripallomaajoukkue oli lopputuloksissa yhdeksäs.
** Ottelut:  24-17 ,  18-23 ,  32-14 ,  29-33 

### [[Ammunta kesäolympialaisissa 1936|Ammunta]]
* José Salvador Trindade — 50 m vapaapienoiskivääri, makuu. Lopputuloksissa viides.

### [[Uinti kesäolympialaisissa 1936|Uinti]]
* João Havelange (myöhemmin FIFA:n puheenjohtaja) — miesten 1&nbsp;500 m vapaauinti. Lopputuloksissa viides.
* Piedade Coutinho — naisten 400 m vapaauinti. Lopputuloksissa viides. Naisten 100 m vapaauinnissa välieriin.
* Maria Lenk — naisten 200 m rintauinti, selviytyi välieriin. Lenk ui näissä olympialaisissa ensimmäisenä ihmisenä maailmassa perhosuintia virallisessa kilpailussa.

## Lähteet
* Kesäolympialaisten 1936 virallinen raportti  
*
Ligue Professionnelle 1 -kausi 2008–2009

**[[Ligue Professionnelle 1]] -kausi 2008–2009** oli Tunisian jalkapallon pääsarjan 54. kausi. Kausi alkoi 9. elokuuta 2008 ja päättyi 13. toukokuuta 2009. Hallitsevana mestarina kaudelle lähti Club Africain. Edellisellä kaudella pudonneiden Stade Gabèsienin ja ES Zarzisin tilalle nousivat ES Hammam-Sousse ja AS Kasserine. Mestaruuden voitti Espérance sarjan viimeisellä kierroksella voitettuaan kolmantena sarjassa olleen ES Sahelin maalein 4-1. Mestaruus oli joukkueelle historian 22:nen. Toiseksi tullut hallitseva mestari Club Africain pelasi tasapelin sarjan viimeiseksi jääneen Jendouba Sportin kanssa ja sijoittui toiseksi. Maalikuninkuuden voitti nigerialainen Michael Eneramo 18 maalilla.

## Sarjataulukko




## Jaetut CAF-paikat
* Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen.
* Neljänneksi sijoittunut CS Sfaxien pelaa ensi kaudella Afrikan Confederation Cupissa, Arabian Mestarien liigan peruunnuttua.
* Viidenneksi sijoittuneen US Monastirin oli määrä pelata ensi kaudella Arabian Mestarien liigassa, mutta turnaus peruttiin.

## Putoajat ja nousijat
* Sarjan kaksi viimeistä joukkuetta AS Marsa ja Jendouba Sport putoavat Ligue Professionnelle 2:een.
* Tilalle nousevat Ligue Professionnelle 2:sta ES Zarzis ja Stade Gabésien.

## Maalipörssi
Luettelo Donkey Kong -pelisarjan hahmoista

Tämä on luettelo *[[Donkey Kong]]* -pelisarjassa esiintyvistä hahmoista.

## Hyvät hahmot
* Donkey Kong, lihaksikas gorilla. Pelisarjan päähahmo.
* Diddy Kong, pieni apina. Donkeyn paras ystävä.
* Cranky Kong, Donkey Kongin isoisä. Alkuperäinen Donkey Kong. Antaa hahmoille hyviä neuvoja.
* Funky Kong, Donkeyn hyvä ystävä, joka harrastaa surffailua ja pyörittää lentopalvelua.
* Candy Kong, Donkeyn tyttöystävä.
* Wrinkly Kong, Donkeyn isoäiti.
* Dixie Kong, Diddy Kongin tyttöystävä, jonka tunnistaa hyvin hänen suuresta letistään.
* Kiddy Kong, Dixien serkku. Esiintyy pelissä *[[Donkey Kong Country 3: Dixie Kong’s Double Trouble!]]*.
* Tiny Kong, Dixien pikkusisko, joka käyttää samankaltaista hiustyyliä.
* Lanky Kong, oranki, jolla on kyky venyttää käsiään.
* Chunky Kong, Kiddy Kongin lihaksikas, mutta pelokas isoveli.
* Rambi, voimakas sarvikuono.
* Enguarde, sininen miekkakala.
* Squawks, vihreä papukaija, joka osaa sylkeä pähkinöitä.

## Kelmit
* Kuningas K. Rool, Donkey Kongin arkkivihollinen ja Kremling-vihollisten kuningas. Hänen tavoitteensa on varastaa Kongien kultaiset banaanit. Pelisarjan päävastus. 
* Kritter, yleisiä vihollisia. Heidän värinsä vaihtelee paljon.
* Klump, Kremling-vihollisten kenraali.
* Krusha, lihaksikas, mutta vähäjärkinen kätyri.
* Klap Trap, pieni, mutta terävähampainen krokotiili.
* Krunch, viholliset, jotka muistuttavat krittereitä.
* Muut Kremling-krokotiilit.
* Zinger, suuria ampiaisia. Yleisiä vihollisia.
* Gnawty, majavia, myös yleisiä vihollisia. Niidenkin värit vaihtelevat paljon.
* Flitter, iso sininen sudenkorento.
* Neek, harmaa rotta. Neekin pahempi muoto on nimeltään Sneek.
* Necky, korppikotka.
Bulgaria kesäolympialaisissa 1936

**[[Bulgaria]]** osallistui **[[Kesäolympialaiset 1936|Berliinin kesäolympialaisiin 1936]]** 24 urheilijan joukkueella. Mitaleille asti maan edustajat eivät kuitenkaan yltäneet. Bulgaria oli jättänyt edelliset, Los Angelesin 1932 kesäolympialaiset väliin korkeiden matkakustannuksien vuoksi.

## Lähteet
* Kesäolympialaisten 1936 virallinen raportti